Diari Oficial de la Generalitat Valenciana


Sumari del DOGV 6071, del 04-08-2009 (2009/8564)

Informació pública del Pla General d'Ordenació Urbana de Zorita del Maestrazago.
--------------------------------------------------------------------------------

### Dades del document

Número de DOGV
:   6071

Data del DOGV
:   04-08-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/8564


Data del document
:   25-06-2009

Organisme emissor
:   Ajuntament de Zorita del Maestrazgo

Tipus de document
:   Informació Pública

Descriptors 

:   * Zorita del Maestrazgo
    * administració local
    * pla d'urbanisme

Informació pública del Pla General d'Ordenació Urbana de Zorita del Maestrazago. [2009/8564]  
Manuel Milián Martí, alcalde president de l'Ajuntament de Zorita del Maestrazgo, fa saber:  
Que en data de 25 de juny de 2009, el Ple de l'Ajuntament de Zorita del Maestrazgo va adoptar, entre altres, l'Acord següent:  
«Sotmetiment a informació pública del Pla General d'Ordenació Urbana de Zorita del Maestrazgo.  
Vista la resolució de la secretària autonòmica de Medi Ambient, Aigua, Urbanisme i Vivenda, per substitució de la directora general d'Ordenació del Territori, de 23 de setembre de 2008, per la qual es dóna per superada i conclosa la fase de concert previ del Pla General d'Ordenació Urbana de Zorita del Maestrazgo.  
Atés que, de conformitat amb el que disposa l'article 83 de la Llei 16/2005, de 30 de desembre, Urbanística Valenciana (d'ara en avant, LUV), conclosa la fase de redacció del pla general d'ordenació urbana, este haurà de sotmetre's simultàniament a:  
Informació pública, per un període mínim d'un mes, anunciada en el Diari Oficial de la Comunitat Valenciana, així com en un diari no oficial d'àmplia difusió en la localitat.  
Informes dels distints departaments i òrgans competents de les administracions exigits per la legislació reguladora de les seues competències respectives, llevat que s'hagueren aconseguit acords interadministratius previs.  
Dictamen de cada un dels municipis limítrofs.  
Informes de les empreses que gestionen o exploten infraestructures de servicis declarats essencials o d'utilitat pública.  
Atés que, de conformitat amb l'article avantdit, durant el termini indicat, el projecte diligenciat haurà de trobar-se dipositat, per a la consulta pública corresponent, a l'Ajuntament, i es podran formular durant aquest periode quantes al·legacions s'estimen oportunes.  
Atés que, de conformitat amb l'article 101.2 de la LUV, l'acte administratiu de sotmetiment a informació pública del pla general d'ordenació urbana comporta la suspensió de l'atorgament de llicències en aquelles àrees del territori objecte del projecte de planejament exposat al públic, les noves determinacions de les quals suposen una modificació del règim urbanístic vigent.  
Per tot el que s'esmenta, els membres del Ple de l'Ajuntament, acorden:  
Primer. Donar per conclosa la redacció del projecte de Pla General d'Ordenació Urbana de Zorita del Maestrazgo, que queda unit al present expedient.  
Segon. Sotmetre a informació pública la totalitat de documents que conformen el projecte Pla General d'Ordenació Urbana de Zorita del Maestrazgo, pel període d'un mes, per mitjà d'un anunci al tauler d'edictes de l'Ajuntament, en el Diari Oficial de la Comunitat Valenciana i en un diari no oficial d'àmplia difusió a la localitat; període durant el qual, el projecte de pla general d'ordenació urbana quedarà dipositat, per a la consulta pública corresponent, a l'Ajuntament.  
Tercer. En compliment del que disposa l'article 83.2.b, c i d de la Llei Urbanística Valenciana, requerir informes de les administracions públiques exigits per la seua legislació reguladora, així com de les empreses que gestionen o exploten infraestructures de servicis declarats essencials o d'utilitat pública, així com dictamen dels municipis limítrofs.  
Quart. En compliment del que disposa l'article 101.2 de la Llei Urbanística Valenciana, suspendre l'atorgament de llicències d'activitat, de parcel·lació de terrenys, edificació i demolició, per a aquelles àrees del territori objecte del pla general d'ordenació urbana exposat al públic, les noves determinacions de les quals suposen modificació del règim urbanístic vigent.  
Cinqué. Suspendre els acords aprobatoris de programes nous, de conformitat amb allò que s'ha previst per l'article 103 de la Llei Urbanística Valenciana.  
Sisé. Finalitzats els tràmits anteriors i resoltes les al·legacions formulades, l'Ajuntament resoldrà sobre l'aprovació provisional corresponent, amb introducció de les rectificacions que crega oportunes, i el remetrà a la Conselleria competent en matèria d'urbanisme interessant l'aprovació definitiva corresponent.  
Seté. Facultar l'Alcaldia Presidència per a la realització de quants tràmits es requerisquen per a l'efectivitat del present Acord».  
Cosa que es fa pública, per a general coneixement.  
Zorita del Maestrazgo, 25 de juny de 2009.- L'alcalde president: Manuel Milián Martí.